
VI. Noslēguma jautājums
	Iebildums
Likuma “Par audzinoša rakstura piespiedu līdzekļu piemērošanu bērniem” Pārejas noteikumu 6. punktu, kas stājās spēkā 2022. gada 23. jūnijā, audzinoša rakstura piespiedu līdzekļa – ievietošana sociālās korekcijas izglītības iestādē – ir izbeigta 2022. gada 1. jūlijā, un to nepiemēro no 2022. gada 1. jūlija līdz 2024. gada 31. decembrim. Šāds lēmums tika pieņemts valsts budžeta līdzekļu racionāla un lietderīga izlietojuma nolūkā un bija nepieciešams likvidēt Izglītības un zinātnes ministrijas padotībā esošo valsts izglītības iestādi – sociālās korekcijas izglītības iestādi „Naukšēni”. Saskaņā ar likuma “Par audzinoša rakstura piespiedu līdzekļu piemērošanu bērniem” Pārejas noteikumu 7. punktu pašvaldība bērniem, kuriem līdz 2022. gada 1. jūlijam bija piemērots audzinoša rakstura piespiedu līdzeklis — ievietošana sociālās korekcijas izglītības iestādē un kuri atgriezās savās pašvaldībās, iekārto profilakses lietu un izstrādā uzvedības sociālās korekcijas programmu. 2022.gada 25.oktobra Ministru kabineta sēdē tika izskatīts informatīvais ziņojums "Par nepieciešamo atbalstu bērniem, kuri līdz ar sociālās korekcijas izglītības iestādes "Naukšēni" likvidāciju sociālo korekciju turpina pašvaldībās" (22-TA-3021), kura izskatīšanas gaitā tika panākta LPS un Tieslietu ministra "džentelmeņu" vienošanās, ka pašvaldībās esošajiem "Naukšenu" bērniem būtu tiesības saņemt Valsts probācijas dienesta pakalpojumus, jo no Izglītības un zinātnes ministrijas budžeta apakšprogrammas 01.03.00 “Sociālās korekcijas izglītības iestāde” tika pārdalīti līdzekļi uz Tieslietu ministrijas budžeta apakšprogrammu 04.03.00 “Probācijas īstenošana”. Ņemot vērā minēto, lūdzam ievērot "džentelmeņa" vienošanos un papildināt noteikumu projekta noslēguma jautājumu ar noteikumu, ka 2023.gadā Valsts probācijas dienesta pakalpojumus ir tiesīgi saņemt arī tie bērni, kuri pēc sociālās korekcijas izglītības iestādes „Naukšēni” slēgšanas atgriezās savās pašvaldībās. 

